Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Valsts un pašvaldību institūciju amatpersonu un darbinieku atlīdzības likumā**

**(Nr.1056/Lp12)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(14)** | **Ministru kabineta atzinums** | **Komisijas atzinums** |
|  | Izdarīt Valsts un pašvaldību institūciju amatpersonu un darbinieku atlīdzības likumā(Latvijas Vēstnesis, 2009, 199., 200. nr.; 2010, 12., 66., 99., 174., 206. nr.; 2011, 103., 204. nr.; 2012, 190., 203. nr.; 2013, 51., 191., 232., 234., 252. nr.; 2014, 206., 228., 257. nr.; 2015, 248. nr.; 2016, 182., 241. nr.; 2017, 90. nr.) šādus grozījumus: |  |  |  |  |
|  |  | **1** | **Juridiskais birojs**  Saeimas Juridiskais birojs ir iepazinies ar Ministru kabineta iesniegto likumprojektu “Grozījumi Valsts un pašvaldību institūciju amatpersonu un darbinieku atlīdzības likumā” (Nr. 1056/Lp12) un sniedz šādu atzinumu.  Likumprojekta mērķis ir atsaistīt tiesnešu mēnešalgas no valsts pārvaldes amatpersonu (darbinieku) mēnešalgām (12.mēnešalgu grupas mēnešalgas) un nodrošināt to palielināšanu. Atbilstoši likumprojektā paredzētajam rajona (pilsētas) tiesas tiesneša mēnešalgu noteiks saskaņā ar gadskārtējā valsts budžeta likumā un vidēja termiņa budžeta ietvara likumā noteikto rajona (pilsētas) tiesas tiesneša mēnešalgu. Tātad budžeta likumprojektu paketes izstrādāšanas ietvaros Finanšu ministrija ik gadu pārskatīs un noteiks jaunu un līdz ar to mainīgu tiesneša mēnešalgas apmēru atkarībā no gadskārtējā valsts budžeta iespējām. Savukārt par Finanšu ministrijas ierosināto tiesnešu mēnešalgas apmēru attiecīgajam gadam budžeta likumprojektu paketes izskatīšanas ietvaros lems Saeima.  Saeimas Juridiskais birojs vērš komisijas uzmanību uz to, ka jebkurš normatīvais akts, kas skar tiesnešu atalgojumu, ir jāvērtē kopsakarā ar Satversmes 83.pantā nostiprināto tiesnešu neatkarības principu. Juridiskais birojs uzskata, ka likumprojektā paredzētā tiesneša mēnešalgas noteikšanas kārtība neatbilst Latvijas Republikas Satversmes (turpmāk – Satversme) 83.pantā noteiktajam tiesnešu neatkarības principam un saistībā ar to Satversmes tiesas paustajām atziņām.  Satversmes 83.pants noteic: “Tiesneši ir neatkarīgi un vienīgi likumam padoti.” Neatkarīga tiesu vara ir absolūti nepieciešama demokrātiskas valsts iekārtas sastāvdaļa (*sk. Satversmes tiesas 2010. gada 18. janvāra sprieduma lietā Nr.2009-11-01 7.punktu*). No tā, kā ir nodrošināta tiesnešu neatkarība, lielā mērā ir atkarīga arī citu Satversmē noteikto pamattiesību efektīva īstenošana. Tiesnešu neatkarība garantē tiesiskuma nosargāšanu sabiedrības un valsts interesēs (*sk. Satversmes tiesas 2010. gada* *18. janvāra sprieduma lietā Nr. 2009-11-01 7.1.-7.2. punktu*).  Tiesnešu neatkarību garantē pasākumu komplekss, kura uzdevums ir pasargāt tiesnešus no izpildvaras, likumdevējvaras un jebkuras personas spiediena vai ietekmes tiesas spriešanā. Šie pasākumi ietver arī dažādas garantijas, tostarp attiecībā uz tiesnešu finansiālo drošību un atalgojuma aizsardzību (*sk.: Roderick A. Macdonald and Hoi Kong, Judicial Independence as a Constitutional Virtue, Oxford Handbook of Comparative Constitutional Law, ed. by Rosenfeld M. and Sajó A., Oxford University Press: Oxford, 2012, pp. 848–850; 852–855; sk. arī Satversmes tiesas 2010.gada 18.janvāra sprieduma lietā Nr.2009-11-01 8.2.punktu*). Visas garantijas, kas saistītas ar tiesnešu neatkarības principu, tostarp finansiālā drošība un tiesu varas faktiskā neatkarība no izpildvaras vai likumdevēja politiskās ietekmes, ir cieši saistītas, un, ja kaut viena no tām tiek nesamērīgi ierobežota, tad tiek pārkāpts tiesnešu neatkarības princips un līdz ar to apdraudēta tiesas pamatfunkciju veikšana un cilvēka tiesību un brīvību nodrošināšana *(sk. Satversmes tiesas 2010. gada 18. janvāra sprieduma lietā Nr. 2009-11-01 8.2. punktu).*  Satversmes tiesa, atsaucoties uz Čehijas Republikas Konstitucionālās tiesas atziņām, ir norādījusi, ka demokrātiskās valstīs tiesnešu finansiālā drošība ir atzīta par vienu no būtiskākajiem tiesnešu neatkarības nodrošināšanas elementiem. Turklāt tiesu varas neatkarības nodrošināšanā būtiska nozīme ir ne tikai tiesneša algas apjomam, bet arī tās stabilitātei. Ja likumdevējam tiktu dotas neierobežotas tiesības pēc savas politiskās izvēles ietekmēt tiesnešu algas, tiesas neatkarības jēdziens zaudētu jēgu, jo viena no tā sastāvdaļām ir algas stabilitāte (*sk. Satversmes tiesas 2010. gada 18. janvāra sprieduma lietā Nr.2009-11-01 8.2. un 11.3.punktu; sk. arī: European Commission for Democracy through Law (Venice Commission) Report on the Independence of the Judicial System Part I: The Independence of Judges, 16 March 2010, para. 46*). Arī Eiropas Padomes komisija par demokrātiju caur tiesībām (Venēcijas komisija) ir norādījusi, ka tiesnešu atalgojuma noteikšanā pēc iespējas būtu jāizslēdz tādi elementi, kuri ietver rīcības brīvību to piešķiršanā (*sk. European Commission for democracy though rule of law (Venice Commission), Compilation of Venice Commission Reports and Opinions Concerning Courts and Judges, 5 March 2015, para. 2.7*). Saeimas Juridiskais birojs norāda, ka šāds secinājums ir attiecināms ne tikai uz atalgojuma mainīgo daļu, bet arī uz tiesneša mēnešalgu.  Tātad saskaņā ar tiesnešu neatkarības principu tiesnešu atalgojumam ir jābūt stabilam un paredzamam, lai tiesneši varētu droši plānot savu nākotni, vadoties no tiesību normās noteiktās atlīdzības sistēmas. Turklāt tam jābūt maksimāli aizsargātam gan no izpildvaras, gan likumdevēja nepamatotas ietekmes vai politiska spiediena. Prasība pēc tā, lai tiesneša atalgojums būtu noteikts ar likumu, nav saistīta tikai ar to, ka par tiesneša atalgojumu būtu jālemj likumdevējam. Šāda prasība nodrošina, ka tiesnešu finansiālās neatkarības garantijas nevar tikt bieži un neparedzami mainītas.  Likumdevējs, nosakot tiesnešu atlīdzību, bauda rīcības brīvību vienīgi tiktāl, ciktāl tas ievēro no Satversmes 83. pantā ietvertā tiesnešu neatkarības principa izrietošos kritērijus. Vērtējot šobrīd spēkā esošo tiesnešu atlīdzības sistēmu Valsts un pašvaldību institūciju amatpersonu un darbinieku atlīdzības likumā, Satversmes tiesa lietā Nr.2016-31-01 ir norādījusi, ka Satversmes 83.pants aizsargā tiesnešu atlīdzības faktisko vērtību. Tādēļ tiesnešu atlīdzības sistēmai ir jāatbilst noteiktiem principiem, kas nodrošinātu tiesnešu atlīdzības faktiskās vērtības atbilstību tiesnešu finansiālās drošības prasībām un ietvertu tās saglabāšanas mehānismu (*sk. Satversmes tiesas 2017.gada 26.oktobra sprieduma lietā Nr.2016-31-01 19. un 21.2-21.3.punktu*).  Pēc Satversmes tiesas ieskata, pirmkārt, tiesnešu atlīdzības faktiskās vērtības aizsardzība var tikt nodrošināta, likumdevējam izveidojot tādu tiesnešu atlīdzības sistēmu, kas tiesneša atlīdzības faktisko apmēru padara atkarīgu no ekonomiskajiem rādītājiem, kas atspoguļo ekonomisko situāciju valstī (piemēram, tiesneša mēnešalgas apmēra piesaiste vidējai mēnešalgai valstī). Pēc tādas sistēmas izveides, kas paredz tiesnešu darba samaksas faktiskās vērtības saglabāšanu, likumdevējam nebūtu jāiejaucas tiesu varas funkcionēšanā. Atkarībā no valsts ekonomiskās situācijas izmaiņām šāda tiesnešu atlīdzības sistēma nodrošinātu nemainīgu tiesnešu atlīdzības faktisko vērtību. Otrkārt, likumdevējs ir tiesīgs izšķirties arī par fiksēta tiesnešu atlīdzības apmēra noteikšanu, taču šādā gadījumā tam būtu jāparedz tiesnešu atlīdzības apmēra regulāra pārskatīšana. Proti, likumdevējam būtu jānosaka termiņš, pēc kura tiesnešu atlīdzības apmērs pārskatāms, kā arī jāparedz konkrēti objektīvi kritēriji, pēc kuriem vērtējams tiesnešu atlīdzības faktiskais apmērs, un tā vērtēšanas kārtība, vienlaikus nodrošinot arī tiesnešu neatkarības prasību ievērošanu *(sk. Satversmes tiesas 2017.gada 26.oktobra sprieduma lietā Nr.2016-31-01 21.3.punktu*).  Juridiskais birojs uzskata, ka likumprojektā paredzētā tiesnešu atlīdzības sistēma neatbilst no Satversmes 83.panta izrietošajām prasībām. Nosakot tiesnešu atalgojumu likumā, kura spēkā esamība ir terminēta, tas neatbildīs tiesnešu atalgojumam izvirzāmajām stabilitātes un paredzamības prasībām, kurām jānodrošina adekvāts, tiesneša statusam un atbildībai atbilstošs un pakāpeniski pieaugošs atalgojums ilgtermiņā.  Likumprojektā ir paredzēts nevis *termiņš, kurā* *regulāri pārskatāms* likumā jau noteiktas atlīdzības faktiskais apmērs nolūkā panākt tā pakāpenisku pieaugumu ilgtermiņā, bet gan izpildvaras un likumdevēja *tiesības ik gadu no jauna* ar politisku lēmumu *noteikt* atšķirīgu tiesnešu atalgojuma apmēru nākamajam gadam. Tādējādi likumprojektā paredzētā tiesnešu atalgojuma sistēma ir atkarīga no gadskārtējā valsts budžeta iespējām, un līdz ar to pieļauj arī tiesnešu mēnešalgas apmēra samazināšanu vienkāršotā procedūrā, ja attiecīgajā gadā valsts budžeta iespējas, pēc Finanšu ministrijas un Saeimas ieskata, būtu ierobežotas. Tā nav arī stabila un paredzama, jo ik gadu var tikt noteikts atšķirīgs mēnešalgas apmērs, kas tiesnešiem taps zināms tikai tad, kad Saeimā būs pieņemta gadskārtējā budžeta likumprojektu pakete. Likumprojektā nav paredzēti arī objektīvi kritēriji, pēc kuriem vērtējams tiesnešu atlīdzības faktiskais apmērs, un tā vērtēšanas kārtība.  Turklāt šī atlīdzības sistēma faktiski ir atkarīga no divu citu valsts varas atzaru politiskās gribas, tādējādi pastāv vismaz teorētiska iespēja politiski ietekmēt tiesas ar ekonomisku manipulāciju palīdzību (*sal. sk.: Satversmes tiesas 2010.gada 18.janvāra sprieduma lietā Nr.2009-11-01 10.3.punktu*). Juridiskais birojs norāda, ka, normatīvais regulējums, kas reglamentē tiesnešu atalgojumu, var neatbilst Satversmes 83. pantam pat tad, ja tas ne tikai paredz, bet arī nepietiekami aizsargā tiesnešus un tiesu varu pret iespējamu ietekmi no citiem varas atzariem. Izpildvaras un likumdevēja tiesības ik gadu pārskatīt un ar politisku lēmumu noteikt tiesnešu atalgojuma apmēru nākamajam gadam būtiski ietekmē tiesnešu finansiālo drošību. Tas neatbilst tiesu varas faktiskās neatkarības no izpildvaras un likumdevēja politiskās ietekmes garantijai un arī no Satversmes 1.panta izrietošajam varas dalīšanas principam, jo pieļauj izpildvaras un likumdevēja pārmērīgu ietekmi attiecībā uz trešo, proti, tiesu varas atzaru.  Norādām, ka termiņš, līdz kuram Satversmes tiesa lietā Nr.2016-31-01iruzdevusi likumdevējam izstrādāt un pieņemt jaunu Satversmes 83. panta prasībām atbilstošu tiesnešu darba samaksas sistēmu, ir 2019. gada 1. janvāris (*sk. Satversmes tiesas 2017.gada 26.oktobra sprieduma lietā Nr.2016-31-01 23.punktu*). |  |  |
| **2. pants. Likuma darbība**  (1) Likums, ievērojot šā panta otrajā, trešajā, ceturtajā un piektajā daļā noteikto, attiecas uz šādu valsts un pašvaldību institūciju amatpersonām (darbiniekiem): |  | **2** | **Ministru prezidenta biedrs, ekonomikas ministrs A.Ašeradens**  Papildināt Likumprojektu ar grozījumu, kas paredz papildināt likuma 2.panta pirmo daļu ar 22.punktu šādā redakcijā:  “22) Konkurences padome.”. |  |  |
| (3) Uz Valsts prezidentu attiecas tikai šā likuma 3.panta astotā un devītā daļa, kā arī 19.panta ceturtā daļa un 22.pants. Uz pedagogiem atbilstoši pedagogu amatu sarakstam, zinātnisko institūtu akadēmiskajos amatos nodarbinātajiem, ostu pārvaldniekiem un citiem ostu darbiniekiem attiecas tikai šā likuma 3.panta astotā un devītā daļa. Citas šā likuma normas minētajām amatpersonām (darbiniekiem) piemēro likumos noteiktajos gadījumos un apjomā. |  | **3** | **Frakcija “No sirds Latvijai”**  Izteikt likuma 2.panta trešās daļas otro teikumu šādā redakcijā:  “Uz pedagogiem atbilstoši pedagogu amatu sarakstam, zinātnisko institūtu akadēmiskajos amatos nodarbinātajiem, ostu pārvaldniekiem un citiem ostu darbiniekiem attiecas tikai šā likuma 3.panta ceturtās daļas 1.,2.,3.,4.,7.,8. punkts, 3.panta astotā un devītā daļa, šā likuma 20. pants, kā arī 27.panta pirmā, otrā un trešā daļa.” |  |  |
| **3. pants. Atlīdzība**  (92) Informāciju par šā likuma 9. un 10. pantā minēto amatpersonu (darbinieku) atlīdzības noteikšanas kritērijiem un darba samaksas apmēru publiskot aizliegts. |  | **4** | **Deputāts I.Dālderis**  Papildināt likumprojektu ar jaunu pantu šādā redakcijā:  Izteikt likuma 3. panta devīto sekunda (92) daļu šādā redakcijā:  “(92) Lai nodrošinātu Satversmes 100. pantā nostiprināto cilvēktiesību uz vārda brīvību, tajā skaitā informācijas atklātību, ievērošanu un efektīvu īstenošanu iespējami ērti privātpersonām, visu valsts un pašvaldību strādājošo atlīdzība ir pilnīgi atklāta sabiedrībai šādā kārtībā:  1) Institūcijas visām amatpersonām un visiem darbiniekiem aprēķināto atalgojumu un citas naudas summas, kas viņiem pienākas, katru mēnesi publicē institūcijas mājaslapā internetā, norādot vārdu, uzvārdu, amatu un aprēķināto summu, ja likums nenosaka citādi.  2) Informācija par institūcijas amatpersonām un darbiniekiem aprēķināto atalgojumu un pienākošām naudas summām iestādes mājaslapā internetā atrodas ne mazāk kā astoņus gadus. Gadījumā, ja institūciju likvidē, šīs publicētās informācijas pieejamību līdz noteiktā termiņa beigām turpina uzturēt augstākas iestādes mājaslapā internetā.  3) Ministru kabinets nosaka tādas valsts pārvaldes iestādes, kā arī to amatpersonas un darbiniekus, kā atalgojums un pienākošās naudas summas nav publicējami valsts drošības apsvērumu dēļ, kā arī gala termiņu, kura notecējuma beigās šī informācija kļūst atklāti vispārpieejama Latvijas Nacionālajā arhīvā.” |  |  |
| **4. pants. Mēnešalgas apmēra noteikšanas vispārīgie principi sadalījumā pa amatu grupām**  (1) Valsts institūcijas amatpersonām (darbiniekiem) mēnešalgas apmēru nosaka tādējādi, lai mēnešalga nepārsniegtu Ministru prezidentam noteikto mēnešalgu, izņemot šā panta septītajā, astotajā, devītajā, desmitajā un vienpadsmitajā daļā, kā arī šā likuma 5.1 pantā minēto gadījumu. Pašvaldības institūcijas amatpersonām (darbiniekiem) mēnešalgas apmēru nosaka tādējādi, lai mēnešalga nepārsniegtu šajā likumā pašvaldības domes priekšsēdētājam noteikto maksimālo mēnešalgu. | 1.  4. pantā:  izslēgt pirmajā daļā vārdu "devītajā"; | **5**  **6** | **Finanšu ministre D.Reizniece-Ozola**  Izslēgt likumprojekta 1.pantu.  **Ministru prezidenta biedrs, ekonomikas ministrs A.Ašeradens**  Likumprojekta 1.pantu papildināt ar šādiem grozījumiem likuma 4.pantā:  aizstāt pirmajā daļā vārdus “un vienpadsmitajā” ar vārdiem “vienpadsmitajā un trīspadsmitajā”; |  |  |
| (9) Tiesneša mēnešalgu nosaka, to piesaistot valsts tiešās pārvaldes iestādes augsti kvalificēta jurista mēnešalgai ar attiecīgu koeficientu. Prokurora mēnešalgu nosaka, to piesaistot rajona (pilsētas) tiesas tiesneša mēnešalgai ar attiecīgu koeficientu. | izslēgt devīto daļu. |  |  |  |  |
|  |  | **7** | **Ministru prezidenta biedrs, ekonomikas ministrs A.Ašeradens**  Likumprojekta 1.pantu papildināt ar šādiem grozījumiem likuma 4.pantā:  papildināt pantu ar trīspadsmito daļu šādā redakcijā:  “(13) Konkurences padomes amatpersonu (darbinieku) mēnešalgu nosaka, ņemot vērā mēneša vidējās darba samaksas apmēru.”. |  |  |
| **4.2 pants. Mēnešalgas pārskatīšana**  Amatpersonai (darbiniekam) mēnešalgu pārskata saskaņā ar šo likumu un citiem normatīvajiem aktiem, ņemot vērā arī izmaiņas normatīvajos aktos, atalgojumam apstiprināto finanšu līdzekļu apmērā, amatu klasificēšanas rezultātos un individuālās kvalifikācijas un prasmju novērtējumā. |  | **8** | **Deputāts I.Brīvers**  Papildināt likuma 4.2 pantu ar otro daļu šādā redakcijā:  (2) Amatpersonai (darbiniekam) darba samaksas pieaugums gada laikā nedrīkst pārsniegt prognozēto nominālā iekšzemes kopprodukta procentuālo pieaugumu kārtējam kalendārajam gadam. |  |  |
| **5.1 pants. Saeimas deputāta mēnešalga**  (1) Saeimas deputāta mēnešalgu nosaka, mēneša vidējās darba samaksas apmēram, kas noapaļots pilnos *euro*, piemērojot koeficientu 3,2.  (2) Papildus šā panta pirmajā daļā noteiktajam deputātiem, kuri pilda kādu no šajā daļā minētajiem amatiem, izmaksā arī mēnešalgas daļu par attiecīgo amatu pildīšanu un to nosaka, mēneša vidējās darba samaksas apmēram, kas noapaļots pilnos *euro*, piemērojot šādu koeficientu:  1) Saeimas priekšsēdētājam — 1,73;  2) Saeimas priekšsēdētāja biedram — 1,48;  3) Saeimas sekretāram — 1,48;  4) Saeimas sekretāra biedram — 1,39;  5) Saeimas komisijas priekšsēdētājam — 1,39;  6) Saeimas frakcijas priekšsēdētājam — 1,39;  7) Saeimas komisijas priekšsēdētāja biedram — 0,35;  8) Saeimas frakcijas priekšsēdētāja biedram — 0,35;  9) Saeimas komisijas sekretāram — 0,35;  10) Saeimas apakškomisijas priekšsēdētājam — 0,27;  11) Saeimas apakškomisijas sekretāram — 0,17.  (3) Saeimas priekšsēdētāja reprezentācijas izdevumi mēnesī nepārsniedz 95 procentus no gadskārtējā valsts budžeta likumā noteiktajiem Valsts prezidenta reprezentācijas izdevumiem mēnesī. |  | **9** | **Latvijas Reģionu apvienības frakcija**  Papildināt 5.1 pantu ar ceturto daļu šādā redakcijā:  "(4) Saeimas deputāta mēnešalga tiek aprēķināta sākoties viņa pilnvarām un paliek nemainīga līdz pilnvaru izbeigšanās brīdim.” |  |  |
| **6. pants. Saeimas ievēlēto, apstiprināto un iecelto amatpersonu, izņemot Korupcijas novēršanas un apkarošanas biroja priekšnieku, mēnešalga**  (2) Saeimas ievēlētajām, apstiprinātajām un ieceltajām amatpersonām — valsts kontrolierim un Valsts kontroles padomes locekļiem, tiesībsargam, Nacionālās elektronisko plašsaziņas līdzekļu padomes priekšsēdētājam un locekļiem, Centrālās vēlēšanu komisijas priekšsēdētājam, viņa vietniekam, komisijas sekretāram un locekļiem, Centrālās zemes komisijas priekšsēdētājam, Augstākās izglītības padomes priekšsēdētājam — mēnešalgu nosaka, mēneša vidējās darba samaksas apmēram, kas noapaļots pilnos *euro*, piemērojot šādu koeficientu: |  | **10**  **11** | **Frakcija “No sirds Latvijai”**  Papildināt likuma 6.panta otras daļas teikumu pēc vārdiem "izglītības padomes priekšsēdētājam" ar vārdu " rajona (pilsētas) tiesas tiesnesim” ,  **Frakcija “No sirds Latvijai”**  papildināt likuma 6.panta otro daļu ar 16.punktu šādā redakcijā:  "16) rajona (pilsētas) tiesas tiesnesim - 2,29."." |  |  |
| **6.1 pants. Tiesneša mēnešalga**  (1) Rajona (pilsētas) tiesas tiesneša mēnešalgu nosaka, to pielīdzinot valsts tiešās pārvaldes iestādes juridiskās struktūrvienības vadītāja mēnešalgas maksimālajam apmēram (12.mēnešalgu grupa) saskaņā ar šā likuma 3.pielikumu. | 2. Izteikt 6.1 panta pirmo daļu šādā redakcijā:  "(1) Rajona (pilsētas) tiesas tiesneša mēnešalgu nosaka saskaņā ar gadskārtējā valsts budžeta likumā un vidēja termiņa budžeta ietvara likumā noteikto rajona (pilsētas) tiesas tiesneša mēnešalgu." | **12**  **13** | **Frakcija “No sirds Latvijai”**  Izteikt likumprojekta 2.pantu šādā redakcijā:  "Izslēgt likuma 6.1.panta pirmo daļu."  **Finanšu ministre D.Reizniece-Ozola**  Likumprojekta 2.pantu uzskatīt par likumprojekta 1.pantu un izteikt to šādā redakcijā:  “1. Papildināt pārejas noteikumus ar 36. un 37.punktu šādā redakcijā:  36. Šā likuma 4.panta pirmajā daļā atsauci uz devīto daļu, 4.panta devīto daļu un 6.1 panta pirmo daļu nepiemēro 2018.gadā, nosakot tiesneša un prokurora mēnešalgu. Tiesneša un prokurora mēnešalgu 2018.gadā nosaka, ņemot vērā, ka rajona (pilsētas) tiesas tiesneša mēnešalga ir 1966 *euro* un piemērojot likumā paredzēto koeficientu.  37. Ministru kabinets iesniedz Saeimai likumprojektu, kas, sākot ar 2019.gada 1.janvāri, paredz tādu tiesnešu darba samaksas sistēmu, kas nodrošina tiesnešu darba samaksas faktiskās vērtības saglabāšanu un finansiālo drošību atbilstoši tiesnešu neatkarības principam.”. |  |  |
|  |  | **14** | **Ministru prezidenta biedrs, ekonomikas ministrs A.Ašeradens**  papildināt Likumprojektu ar grozījumu, kas paredz papildināt likumu ar 13.5 pantu šādā redakcijā:  “**13.5 pants. Konkurences padomes amatpersonu (darbinieku) mēnešalga**  Konkurences padomes amatpersonu (darbinieku) mēnešalgu šīs institūcijas reglamentētajā kārtībā nosaka, ņemot vērā amata vērtību (atbildības līmeni un sarežģītību), konkrētās amatpersonas (darbinieka) individuālās kvalifikācijas un kompetenču novērtējumu, kā arī mēneša vidējās darba samaksas apmēru. Konkurences padomes amatpersonu (darbinieku) mēnešalga nedrīkst pārsniegt mēneša vidējās darba samaksas apmēru, kas noapaļots pilnos *euro* un kam piemērots koeficients 4,05.”. |  |  |
| Valsts un pašvaldību institūciju amatpersonu un  darbinieku atlīdzības likuma  3.pielikums  **Mēnešalgu grupas un to maksimālās mēnešalgas**   |  |  |  | | --- | --- | --- | | 15. | 2 | ne vairāk kā 511 | | 16. | 1 | ne vairāk kā 430 | | 3. Izteikt 3. pielikuma 15. un 16. punktu šādā redakcijā:   |  |  |  | | --- | --- | --- | | "15. | 2 | ne vairāk kā 530 | | 16. | 1 | ne vairāk kā 450" | |  |  |  |  |
| Valsts un pašvaldību institūciju amatpersonu un  darbinieku atlīdzības likuma  4.pielikums  **Valsts ieņēmumu dienesta amatpersonu (darbinieku) maksimālā mēnešalga**   |  |  |  | | --- | --- | --- | | 16. | 1 | ne vairāk kā 430 | | 4. Izteikt 4. pielikuma 16. punktu šādā redakcijā:   |  |  |  | | --- | --- | --- | | "16. | 1 | ne vairāk kā 450" | |  |  |  |  |
|  | Likums stājas spēkā 2018. gada 1. janvārī. |  |  |  |  |